Workshop om skriveteknikker, forlagsbranchen og iværksætteri
Se fx vores video fra workshoppen "Bogens vej til læserne" og kontakt os for et uforpligtende tilbud på et af vores foredrag eller workshops.
Idéen er din!
Har du specifikke ønsker til et tema eller en vinkel, tager vi gerne udfordringen op. Det følger med iværksætteren i os – vi kan ikke lade være! Vi har allerede bevæget os ud på ukendt grund med foredrag om bl.a. bootstrapping og workshops om at sælge, når du ikke er født sælger. Så værsgo! Ring og fortæl os din idé.
Se på listen til herunder, hvad vi fx kan komme rundt om til en workshop om iværksætteri.
Skriveteknikker og forlagsbranchen
Vores foredrag og workshops om forlagsbranchen, bøger og skriveteknik er for både spirende forfattere, skoler og også virksomheder eller forretninger, der gerne vil arbejde med tekster til fx SoMe og pressemeddelelser.​ Se forslag til emner på listen herunder.​
Forlagsbranchen – Hvad vil det sige at arbejde som forlægger, redaktør m.fl.?
Creative writing – Styrk din skriveteknik og arbejd med at give og modtage kritik
Det gode opslag på Facebook – Lær at udnytte dine SoMe-platforme optimalt i din markedsføring
Forfatterens muligheder for udgivelse – Skal du gå efter et traditionelt forlag, et medudgiverforlag, eller skal du selvudgive? Og hvordan gør du?
Bogens vej til udgivelse – Hvilke processer skal en bog igennem, før den ligger i læserens hænder? Læs om vores forløb med folkeskoler i Odense
HVEM MØDER DU TIL FOREDRAGET?
Mit navn er Mia Rasmussen, og sammen med Marie Hvidberg startede jeg tekstbureauet Cortekst i 2016 og Forlaget Forår i 2018. Som medstifter og ejer af både Cortekst og Forlaget Forår arbejder jeg med en hulens masse kasketter på. Derfor har jeg både titler som forlægger, tekstforfatter, redaktør og mange flere. Dét ser jeg som en stor styrke.
Jeg er ikke født iværksætter, men jeg er vokset med opgaven, og jeg vil gerne slå et slag for, at du kan, hvis du vil.
En workshop med mig tager udgangspunkt i rejsen som iværksætter og selvstændig: med tekstbureauet Cortekst og Forlaget Forår. Begge virksomheder er stiftet og drevet af to unge kvinder, som ydermere er humanister. Det lyder næsten for problematisk til at være sandt, ikke? Det er det ikke! Og jeg vil gerne fortælle dig hvorfor.